**Tézy**

**Vyhlášky**

**Ministerstva dopravy Slovenskej republiky, ktorou sa mení a dopĺňa vyhláška Ministerstva dopravy, pôšt a telekomunikácií Slovenskej republiky č. 350/2010 Z. z. o stavebnom a technickom poriadku dráh v znení neskorších predpisov**

Predmetná novela vyhlášky Ministerstva dopravy Slovenskej republiky bude vydaná na základe splnomocnenia § 102 ods. 2 písm. a) zákona č. 513/2009 Z. z. o dráhach a o zmene a doplnení niektorých zákonov v znení neskorších predpisov.

Vyhláška ustanoví:

a) priestorové usporiadanie lokálnej dráhy a turisticko – hospodárskej dráhy,

b) polomery smerového oblúka koľaje metra, lokálnej dráhy a turisticko – hospodárskej dráhy,

c) pozdĺžny sklon koľaje metra, lokálnej dráhy a turisticko – hospodárskej dráhy,

d) rýchlosť vyhovujúcu koľajovému spodku a koľajovému zvršku metra, lokálnej dráhy a turisticko – hospodárskej dráhy,

e) požiadavky na parametre staníc a zastávok metra, lokálnej dráhy a turisticko – hospodárskej dráhy,

f) požiadavky na elektrické trakčné zariadenia a ostatné elektrické silnoprúdové zariadenia pre metro, lokálnu dráhu a turisticko – hospodársku dráhu.